Kiøbenhavns Postrytter, 1792-08-06
Hs. Majestæt Kongen af Preussen, som ved en nøye bestemt Defensiv Alliance er forenet med Hs. Keyserl. Majestæt og tillige er eet af det tydske Statslegems fornemste Lemmer, har altsaa ey kunnet andet end marchere sine Allierte og Medstænder til Hielp, og i denne dobbelte Betragtning paataget sig at forsvare denne Monark og Tydskland." Til denne i sig selv store Jnteresse kommer endnu eet Øyemeed, der ligeledes er høystvigtigt, der ligger begge Souverainer meget om Hiertet, og bestaaer deri, at bringe Anarchiet i Frankerige til aldeles at ophøre, hæmme de skamløse Angreb imod Trone og Alter, igien istandbringe den lovmæssige Magt, give Kongen den ham frarøvede Sikkerhed og Friehed tilbage, og sætte ham i fuldkommen Stand til at udøve den ham tilkommende lovformelige Magt. "J den faste Overbeviisning, at den fornuftige Deel af Jndvaanerne med Utaalmodighed venter paa Hielpens Øyeblik, for aabenbar at erklære sig imod deres Undertrykkeres forhadte Foretagender, blive de herved af Hs. Majestæt Keyseren og Hs. Majestæt Kongen af Preussen opfordrede og indbudne til ufortøvet at vende tilbage til Fornuftens, Retfærdigheds, god Ordens og Fredens Vey. J denne Hensigt erklærer jeg Undertegnede, General Commandant en Chef over begge Armeer: 1) At begge disse allierte Hoffer, som af uimodstaaelige Omstændigheder ere blevet tvungne til denne Kriig, ikke have andet til deres Øyemed end Frankeriges sande Vel, og det uden ved Erobringer at ville berige sig paa dets Bekostning: 2) At de ingenlunde ville blande sig i Frankeriges indvortes Regiering, men blot forskaffe Kongen, Dronningen og den Kongel. Familie deres Friehed, og Hs. Allerchristeligste Majestæt den fornødne Sikkerhed, paa det Høystsamme uden Fare og Hindring kan conferere med dem, han finder for godt, og efter sit Løfte sørge for sine Undersaatters Vel, saavidt det staaer i hans Magt. 3) At de forenede Armeer ville beskytte alle de Stæder, Flækker, Landsbyer, og alle deres Personer og Eiendomme, som ville underkaste sig Kongen, og at de ville medvirke til god Ordens og Polities forderligste Jstandbringelse i Frankerige; 4) At Nationalgarderne skulle opfordres til at vaage over Roligheden i Stæderne og paa det platte Land, og over Sikkerhed for Undersaatternes Personer og Eiendomme, indtil de Keyserlige og Kongelige Tropper ere ankomne, eller derom anderledes bliver anordnet, under Straf af personligt Ansvar for alt hvad der maatte møde. At derimod alle de af Nationalgarderne, som have fægtet imod begge de allierede Hoffers Tropper, og blive tagne til Fange med Vaabenet i Haanden, skulle behandles som Fiender, og straffes som Oprørere imod deres Konge og som den offentlige Roligheds Forstyrrere; 5) At Generalerne, Officererne, Underofficererne og Soldaterne ved de franske Linietropper skulle ligeledes opfordres til at vende tilbage til deres forrige Troeskab, og strax underkaste sig Kongen, som deres retmæssige Souverain; 6) At Lemmerne af Departementerne, Districterne og Municipaliteterne ligeledes med deres Liv og Gods skulle staae til Ansvar for alle Forbrydelser, være sig Mordbrænderier, Plyndringer, Drab, og enhver voldsom Handling, som de ikke notorisk have bestræbet sig for at afværge i deres Districter, At de videre skulle forpligtes til indtil videre at vedblive deres Embeder og Forretninger, indtil Hs. Alle christeligste Majestæt er sat i fuldkommen Friehed, eller indtil der i hans Navn anderledes bliver anordnet. 7) Jndvaanerne i Stæder, Flækker og Landsbyer, som maatte understaae sig at giøre Deres Keiserlige og Kongelige Majestæters Tropper nogen Modstand, og enten paa aaben Mark eller fra deres Vinduer, Dørre og andre Aabninger skyde paa dem, skulle paa Stedet straffes efter Krigsrettens Strænghed, og deres Huuse sloifes eller stikkes i Brand. Derimod skulle alle Jndvaanerne i bemeldte Stæder, Flækker og Landsbyer, som underkaste sig deres Konge, og aabne Portene for de allierede Tropper, strax tages under disses umiddelbare Beskyttelse. Deres Personer, Gods og Effecter skulle være under Lovenes Varetægt, og der skal blive sørget for almindelig Sikkerhed for enhver (Slutningen følger.) af dem især, Nederelven, den 2 August.